Η **Gibson Refrigerator Company** ήταν Αμερικανικός κατασκευαστής οικιακών συσκευών με έδρα το Γκρίνβιλ στην πολιτεία Μίσιγκαν, και ήταν γνωστή κυρίως για τους ηλεκτρικούς καταψύκτες της.

Ιστορικό
--------

Ιδρύθηκε το 1877 από τους Φρανκ Γκίμπσον και Τζον Λούις για την παραγωγή ντουλαπιών που στέγαζαν κομμάτια πάγου (καταψύκτες). Το 1908, συγχωνεύτηκε με την Belding-Hall Company, εταιρεία του Τζόσουα Χολ που ιδρύθηκε το 1877 στο Μπέλντινγκ του Μίσιγκαν. Με αυτόν τον τρόπο, η Gibson έγινε ο μεγαλύτερος κατασκευαστής καταψυκτών.

Το 1931, η εταιρεία άρχισε να κατασκευάζει ηλεκτρικά ψυγεία. Η εταιρεία ήταν η πρώτη που εφηύρε το αυτόματο λαμπάκι ψυγείου, τον πάνω καταψύκτη και τον μηχανισμό "air sweep" για τη διανομή κλιματιστικού αέρα. Από το 1942, η Gibson κατασκεύαζε και ηλεκτρικούς φούρνους. Τα ψυγεία ήταν επίσης προοδευτικά διαθέσιμα με ψυκτικούς θαλάμους αποθήκευσης.

Κατά τη διάρκεια του Δευτέρου Παγκοσμίου Πολέμου, ο Γκίμπσον κατάφερε να παραγάγει 1.078 στρατιωτικά αεροσκάφη Waco CG-4 με αδειοδότηση.

Το 1953, ξεκίνησε η κατασκευή καθαριστών αέρα και κλιματιστικών.

Το 1956, η Hupp Corporation απέκτησε την Gibson. Το 1967, η Hupp πουλήθηκε στην White Consolidated Industries, η οποία κατείχε τα εμπορικά σήματα των εταιρειών Frigidaire και Kelvinator. Το 1986, η Electrolux απέκτησε την WCI και μαζί της την επωνυμία Gibson. Σήμερα, η Electrolux πουλάει οικιακές συσκευές και κλιματιστικά υπό των εν λόγω επωνυμία στις αγορές της Αφρικής και της Μέσης Ανατολής. Στις Ηνωμένες Πολιτείες, το όνομα Gibson χρησιμοποιείται μονάχα για την παραγωγή κλιματιστικών. Εκεί, τα δικαιώματα χρήσης του ανήκουν στην Nortek στο Ο' Φάλον, στο Μιζούρι.

Οι συσκευές της Gibson διανεμήθηκαν στην Ελλάδα από την Τρόπαια Συμμετοχική.

Σημειώσεις
----------

Η Gibson εκμεταλλεύτηκε έξυπνα το τυχαία πανομοιότυπο όνομα του τότε δημοφιλή εικονογράφου Τσαρλς Ντάνα Γκίμπσον σε διαφημίσεις. Το Gibson Girl, που δημιουργήθηκε από τον καλλιτέχνη και ήταν γνωστό από περιοδικά ως μια ιδανικά τυπική παράσταση της ανεξάρτητης, κομψής νεαρής Αμερικανικής κυρίας της ανώτερης τάξης, ενσωματώθηκε στη διαφήμιση.

Παραπομπές
----------

1. ↑  «Gibson, Brands» (στα Αγγλικά). Alessa Industries. Ανακτήθηκε στις 12 Ιουνίου 2020.
2. ↑  Χούγκτερπ, Έντουαρντ (2006). «West Michigan Almanac» (στα Αγγλικά). University of Michigan Press. σελ. 357. Ανακτήθηκε στις 12 Ιουνίου 2020.
3. ↑  «Gibson». Τροπαία Συμμετοχική. Αρχειοθετήθηκε από το πρωτότυπο στις 24 Απριλίου 2001. Ανακτήθηκε στις 15 Σεπτεμβρίου 2019.
4. ↑  «Gibson HVAC» (στα Αγγλικά). Nortek. Ανακτήθηκε στις 12 Ιουνίου 2020.
5. ↑   (στα αγγλικά)*LIFE Magazine* (Time Inc.): 58. 1942-02-02.. Ανακτήθηκε στις 2020-06-12.
6. ↑  «Gibson Air Conditioning» (στα Αγγλικά). A/C Warehouse. Αρχειοθετήθηκε από το πρωτότυπο στις 28 Ιανουαρίου 2020. Ανακτήθηκε στις 12 Ιουνίου 2020.
7. ↑  «WHITE CONSOLIDATED INDUSTRIES, INC. | Encyclopedia of Cleveland History» (στα Αγγλικά). Case Western Reserve University. Ανακτήθηκε στις 12 Ιουνίου 2020.
8. ↑  «Distributor Locator» [Εντοπισμός διανομέα]. *Gibson International* (στα Αγγλικά). Electrolux Home Products. Αρχειοθετήθηκε από το πρωτότυπο στις 28 Ιανουαρίου 2020. Ανακτήθηκε στις 12 Ιουνίου 2020.
9. ↑  «Gibson HVAC» (στα Αγγλικά). Nortek. Ανακτήθηκε στις 12 Ιουνίου 2020.
10. ↑  «1951 Gibson Refrigerator». *Flickr*. Ανακτήθηκε στις 12 Ιουνίου 2020.